Source: https://www.rup.ee/pluss/e-ajakiri/04-25-2016/lepingulise-esindaja-esindus-igus-ja-menetluskulud
Timestamp: 2019-10-14 17:02:01+00:00
Document Index: 1757676

Matched Legal Cases: ['§218', 'kohus ', 'kohus ', 'kohus ', '§ 218', 'kohus ']

Lepingulise esindaja esindusõigus ja menetluskulud - Pluss
Lepingulise esindaja esindusõigus ja menetluskulud
http://www.riigikohus.ee/?id=11&tekst=RK/3-2-1-48-16
Riigikohtu 13.06.2016 lahend nr 3-2-1-48-16
TsMS §218 lg 1 p 2
Hageja esitas korteriühistu (kostja) vastu hagi üldkoosoleku otsuste tühisuse tuvastamiseks ja alternatiivselt üldkoosoleku otsuse revidendi määramiseks juhatusele õiguse andmise kohta kehtetuks tunnistamiseks. Pärast asja menetlemist kolmes kohtuastmes ning asja uuel läbivaatamisel jättis ringkonnakohus hagi täielikult rahuldamata ja kõik menetluskulud hageja kanda.
Kostja esitas maakohtule menetluskulude kindlaksmääramise avalduse, milles palus hagejalt välja mõista oma menetluskulud. Maakohus rahuldas kostja avalduse osaliselt.
Ringkonnakohus rahuldas kostja määruskaebuse osaliselt, tühistades maakohtu määruse väljamõistetud menetluskulude suuruse osas, suurendades hageja poolt hüvitamisele kuuluvat menetluskulu. Hageja pöördus Riigikohtusse.
1. Kui menetlusosalist esindanud isikul ei olnud TsMS-i § 218 lg 1 p 2 järgi kvalifikatsiooninõude täitmata jätmise tõttu õigust olla kohtus lepinguliseks esindajaks, ei ole kohtul ka põhjust mõista teiselt menetlusosaliselt välja selle isikuga seotud kulud. Kohtul on kohustus kontrollida esindaja esindusõigust ja esindajaks olemise lubatavust kogu menetluse vältel.
2. Erandlikud asjaolud võimaldavad siiski esindajakulusid hüvitada. Antud juhul oli nendeks erandlikeks asjaoludeks hagiavaldusele mh lisatud kostja esindaja haridust tõendavad dokumendid, samuti esindaja menetluse kestel omandatud magistrikraad õigusteaduses. Seetõttu on ringkonnakohus õigesti ka kostja esindajale tehtud kulud osaliselt hagejalt välja mõistnud.